Die wêreld in foto’s – 21 Junie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Die Ferrari-bestuurder, Charles Leclerc van Monaco, bestuur sy motor tydens die eerste oefensessie by die Paul Ricard-renbaan in Le Castellet, Suid-Frankryk. Die Franse Formule Een Grand Prix vind Sondag 23 Junie plaas. (Foto: Claude Paris, AP) Mense neem deel aan die Fridays for Future-protesoptog in Aachen, Duitsland. (Foto: Marcel Kusch, AP) ŉ Indiese monnik, oftewel heilige Hindoe-man, doen joga op Internasionale Jogadag by die Kamakhya-tempel in Gauhati, Indië. (Foto: Anupam Nath, AP) Karakters uit die Disney-rolprent Cinderella, Cinderella en Majordomo, verskyn voor die gaste tydens ŉ geleentheid waar dié film in die Nasionale Filmregister opgeneem word by die Library of Congress in Washington, gedurende sy 70ste herdenking. (Foto: Oscar Wells Gabriel, AP) Stormagtige wolke pak saam in die lug bo die hooggeregshof in Washington. (Foto: J Scott Applewhite, AP)